b'\n_START_ARTICLE_\nBlossita\n_START_SECTION_\nCaracter\xc3\xadstiques\n_START_PARAGRAPH_\nLa blossita \xc3\xa9s un vanadat de f\xc3\xb3rmula qu\xc3\xadmica \xce\xb1-Cu\xe2\x82\x82(V\xe2\x82\x82O\xe2\x82\x87). Cristal\xc2\xb7litza en el sistema ortor\xc3\xb2mbic. Es troba en forma de cristalls an\xc3\xa8drics equants, de fins a 150 micres, generalment intercrescuts amb altres vanadats de coure fumar\xc3\xb2lics._NEWLINE_Segons la classificaci\xc3\xb3 de Nickel-Strunz, la blossita pertany a "08.FA - Polifosfats, poliarsenats i [4]-polivanadats, sense OH i H\xe2\x82\x82O; d\xc3\xadmers que comparteixen v\xc3\xa8rtex de tetraedres" juntament amb els seg\xc3\xbcents minerals: ziesita, chervetita, pirocopro\xc3\xafta, pirofosfita i petewilliamsita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta al volc\xc3\xa0 d\'Izalco, al departament de Sonsonate (El Salvador), l\'\xc3\xbanic indret on ha estat trobada. Sublima des de la zona exterior d\'una fumarola en el cr\xc3\xa0ter del volc\xc3\xa0 compost de basalt, probablement formada entre 100 \xc2\xb0C i 200 \xc2\xb0C. Sol trobar-se associada a altres minerals com: ziesita, stoiberita, mcbirneyita i fingerita.'